

## PLANINSKO DRUŠTVO BREŽICE

# vas vabi na izlet na

#### Prvi Vogel (2.181 m), Srednji Vogel (2.220 m) in Zadnji Vogel (2327 m) (Julijske Alpe)

**Odhod v soboto, 22. junija 2024, ob 5:00**

**s parkirišča pred restavracijo Štefanič Brežice**

**Težavnost: lahka označena in neoznačena pot**

**Vodnika: Toni Hribar** vodnik PZS in **Matej Mlakar** vodnica PZS.

**Čas hoje:** lahka pot: 9 - 10 ur, višinska razlika cca 1180 m

**Potrebna oprema:** planinska oblačila in obutev primerna za razmere, priporočene pohodne palice.

**Prehrana in pijača:** iz nahrbtnika in v Koči na Planini pri Jezeru (1.453 m)

**Prevoz:** s kombijem in avtomobili, cena prevoza 20 €.

**Prijave:** do **vključno četrtka, 20. marca 2024.** na telefon **041 365 642** ali **tonihribar64@gmail.com**

**Opis poti:** Peljali se bomo do Bohinja in naprej do planine Blato. Od tu bomo v eni uri prišli do Planine pri Jezeru, kjer bomo imeli krajši postanek. Nadaljevali bomo mimo planine Dedno polje, kjer bomo zavili desno v smeri preval Vratca, Hribarice. Od tu se bomo usmerili v desno po brezpotju proti Prvemu Voglu (skupaj 4 ure) in naprej čez Srednji Vogel na Zadnji Vogel. Vrnili se bomo po dolini Za Kopico - vzporedni z dolino sedmerih jezer do Dednega polja in naprej po isti poti proti Planini pri Jezeru, kjer si bomo pred spustom v dolino privoščili daljši počitek.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**